Katedral Reims ya iku Gréja Katulik Roma kang wujud katédral saka Reims, papan panggonan raja-raja Perancis dinobataké . Charles X ngganti yasan Gréja tuwa sing tau kabesmèn ing taun 1211, banjur diyasa situs anyar ya iku Basilika, Raja pisanan kang dibabtis ing kono ya iku Clovis kang dibaptis karo Santo Remi, biskop Reims, taun 496. Struktur asli yasan gréja iki ngadheg ana ing papan kolam mandi Romawi. Ana kursi katedral kang tetep ing Keuskupan Agung Reims.

Ana Situs utama kanggo pariwisata ing wewengkon Champagne, kang nampa setengah yuta pengunjung ing taun 2006 .

Sajarah 
Penggalian wis nuduhaké yasan iki mapan kira-kira ing panggonan sing pada karo katedral asliné sing diadhegaké taun 400 ing ngisor kekuasaané Santo Nicaise. Gréja diyasa manèh nalika masané Carolingian nganti abad kaping 12.

6 Juli 1210 katedral rusak gara-gara geni lan rékonstruksi wiwit dilakoni sawisé musibah iku, wiwit saka yasan paling wétan. Cathetan dokumèntèr nuduhaké ana akuisisi lahan ing sisih kulon situs taun 1218, iki nuduhaké katedral anyar asliné luwih amba tinimbang yasan sadurungé. Wangunan sing diambaké manawa kanggo nampung wong sing jumlahé saya akèh nalika teka ing acarané penobatan raja.. Ana sengketa dawa saka pihak katedral lan warga kutha bab masalah perpajakan lan yurisdiksi hukum kang lanjut nganti ana pemberontakan . Ana sapérangan petinggi gréja mati utawa tatu-tatu nganti kudu ninggal kutha karo ana peraturan kang metu saka pamaréntah Prancis wujud larangan sekabèhing ngibadah publik lan sakramen. Katedral diskors nganti telung taun, banjur taun 1236 para petinggi gréja mbalik ing kutha manèh lan larangan dicabut amarga ana medhiasi Raja dan Paus. Konstruksi yasan diyasa terus nanging ora luwih rikat tinimbang sing sadurungé.

Cathetan suku

Uga delengen 
 Penobatané raja Prancis

Katédral ing Prancis